ນາງ Chelsea Manning ທີ່​ມອບ ​ເອກ​ກະສາ​ນລັບ ໃຫ້ WikiLeaks ຈະຖືກປ່ອຍໂຕ
ນາງ Chelsea Manning ທະຫານ​ກອງທັບ​ບົກ​ ສຫລ ມີ​ກຳນົດ​ ຈະ​ຖືກ​ປ່ອຍ​ອອກ​ຈາກ​ຄຸກ ​ໃນ​ວັນ​ພຸດ​ມື້ນີ້ ​ຫລັງ​ຈາກ ​ໄດ້​ຮັບໃຊ້​ໂທດ ​ເປັນ​ເວລາ 7 ປີ​ ຂອງ​ຈຳນວນ​ທັງ​ໝົດ ​35 ປີ​.
ນາງ Chelsea Manning ທະຫານກອງທັບບົກສະຫະລັດ ທີ່ມອບເອກກະສານ ລັບທາງທະຫານ ແລະ ການທູດ ຫລາຍຮ້ອຍພັນໜ້າ ໃຫ້ແກ່ກຸ່ມ WikiLeaks ໃນ ປີ 2010 ນັ້ນ ມີກຳນົດຈະຖືກປ່ອຍອອກຈາກຄຸກ ໃນວັນພຸດມື້ນີ້ ຫລັງຈາກໄດ້ຮັບ ໃຊ້ໂທດເປັນເວລາ 7 ປີຂອງຈຳນວນທັງໝົດ 35 ປີຢູ່ທີ່ນັ້ນ ພວກທະນາຍຄວາມຂອງນາງ ແລະ ກອງທັບບົກສະຫະລັດບໍ່ໄດ້ແຈ້ງໃຫ້ຊາບ ກ່ຽວກັບ ເວລາທີ່ແນ່ນອນ ໃນການປ່ອຍນາງ ຈາກຄຸກລັດຖະບານກາງທີ່ລັດແຄນຊັສຍ້ອນມີ ຄວາມເປັນຫ່ວງ ໃນເລື່ອງຄວາມປອດໄພ ແຕ່ທະນາຍຄວາມຂອງນາງ Manning ກ່າວວ່າ ນາງມີແຜນການທີ່ຈະເດີນທາງໄປລັດ Maryland ຫລັງຈາກຖືກປ່ອຍໂຕ ແລ້ວ ເອກກະສານທີ່ນາງໄດ້ເປີດເຜີຍ ແມ່ນຮວມທັງລາຍງານຈາກສະໜາມລົບ ໃນສົງ ຄາມຢູ່ອີຣັກແລະອັຟການິສຖານ ຕະຫລອດທັງ ໂທລະເລກຂອງ ກະຊວງການຕ່າງ ປະພເທດແລະໄດ້ເຮັດໃຫ້ກຸ່ມ WikiLeaks ກາຍເປັນກຸ່ມທີ່ມີຄວາມສຳຄັນ ລະດັບ ສາກົນ ພວກຕ້ອງຕິກ່າວວ່າ ການເປີດເຜີຍດັ່ງກ່າວແມ່ນເຮັດໃຫ້ຄວາມລັບສຸດ ຍອດຂອງປະເທດຮົ່ວໄຫລ ແລະ ພວກທີ່ມີລາຍຊື່ຢູ່ໃນເອກກະສານ ເຊັ່ນພວກທີ່ ຊ່ວຍທະຫານສະຫະລັດ ໃນຕ່າງປະເທດຕົກຢູ່ໃນອັນຕະລາຍ ນາງ Manning ກ່າວວ່າ ນາງໄດ້ເຮັດໄປ ນາງໄດ້ຮັບເອົາຄວາມຮັບຜິດຊອບຢ່າງເຕັມທີ່ໃນການເປີດເຜີຍເອກກະສານເຫຼົ່າ ນີ້ ແຕ່ຄັດຄ້ານຕໍ່ການຖືກຄຸມຂັງເປັນເວລາຍາວນານຊຶ່ງດົນກວ່າບຸກຄົນໃດໆທັງ ທີ່ໄດ້ເປີດເຜີຍເອກກະສານລັບແບບນີ້